Kraftig jordskjelv i Afghanistan
Det melder US Geological Survey på sine hjemmesider. Skjelvet skal ha inntruffet på 203 kilometers dybde. Episenteret var i overkant av 80 kilometer sørøst for Feyzabad i fjellområdene nær grensene, skriver Reuters.Ifølge BNO News skal skjelvet ha kunnet merkes helt til Kabul, Islamabad og India. En pakistansk tjenestemann sier til nyhetsbyrået AP at bygninger begynte å skjelve og at sovende innbyggere i landets hovedstad Islamabad måtte evakuere sine hjem. Det er ikke kommet meldinger om skadede personer.
Et jordskjelv med styrke på 6,2 rammet Afghanistan på grensen til Tadsjikistan og Pakistan fredag kveld.